ଶିକ୍ଷୟିତ୍ରୀଙ୍କ ନଁ।ରେ ଫେକ୍ ଆଇଡି ଖୋଲି କ୍ଷମା ମାଗିଲେ ଯୁବକ\nବଅଁରପାଳ,୧୦।୨(ଡି.ଏନ.ଏ.)- ଅନୁଗୋଳ ଜିଲା ବଅଁରପାଳ ଅଞ୍ଚଳର ଜଣେ ଶିକ୍ଷୟିତ୍ରୀଙ୍କ ନାମରେ ଫେସବୁକ୍ରେ ଫେକ୍ ଆଇଡି ଖୋଲି ସ୍ଥାନୀୟ ଅଞ୍ଚଳରେ ଜଣେ ଯୁବକ ଗ୍ରାମବାସୀଙ୍କ ସମ୍ମୁଖରେ କ୍ଷମା ମାଗିବା ଚର୍ଚ୍ଚାର ବିଷୟ ହୋଇଛି।\nଶିକ୍ଷୟିତ୍ରୀଙ୍କ ନଁ।ରେ ଫେକ୍ ଆଇଡି ଖୋଲି କ୍ଷମା ମାଗିଲେ ଯୁବକ\t February 10th, 01:39 AM February 10th, 01:39 AM\nବଅଁରପାଳ,୧୦।୨(ଡି.ଏନ.ଏ.)- ଅନୁଗୋଳ ଜିଲା ବଅଁରପାଳ ଅଞ୍ଚଳର ଜଣେ ଶିକ୍ଷୟିତ୍ରୀଙ୍କ ନାମରେ ଫେସବୁକ୍ରେ ଫେକ୍ ଆଇଡି ଖୋଲି ସ୍ଥାନୀୟ ଅଞ୍ଚଳରେ ଜଣେ ଯୁବକ ଗ୍ରାମବାସୀଙ୍କ ସମ୍ମୁଖରେ କ୍ଷମା ମାଗିବା ଚର୍ଚ୍ଚାର ବିଷୟ ହୋଇଛି। ମିଳିଥିବା ସୂଚନା ଅନୁଯାୟୀ, ସମ୍ପୃକ୍ତା ଶିକ୍ଷୟିତ୍ରୀଙ୍କ ଫଟୋ ଓ ନାମକୁ ବ୍ୟବହାର କରି ଯୁବକ ଜଣକ ଫେକ୍ ଆଇଡି ଖୋଲିଥିଲେ। ଏପରି କି ବହୁ ଯୁବତୀଯୁବକଙ୍କ ନିକଟକୁ ସେ ଉକ୍ତ ଫେକ୍ ଆଇଡିରୁ ଫ୍ରେଣ୍ଡଶିପ୍ ମେସେଜ ପଠାଇଥିଲେ। ସେମାନଙ୍କ ମଧ୍ୟରୁ କେତେଜଣ ଯୁବକଙ୍କୁ ଅଶ୍ଳୀଳ ମେସେଜ ସହ ପ୍ରେମ ନିବେଦନ କରିଥିଲେ। ତେବେ ଶିକ୍ଷୟିତ୍ରୀଙ୍କ ଜଣେ ବନ୍ଧୁଙ୍କ ସହ ଚାଟିଂ କରୁଥିବା ବେଳେ ଯୁବକ ଜଣଙ୍କ ଧରାପଡ଼ି ଯାଇଥିଲେ। ସମ୍ପୃକ୍ତ ବନ୍ଧୁ ଜଣଙ୍କ ଶିକ୍ଷୟିତ୍ରୀଙ୍କ ସହ ଉକ୍ତ ଶିକ୍ଷାନୁଷ୍ଠାନରେ କାର୍ଯ୍ୟ କରୁଥିବାରୁ ଏପରି ମେସେଜ ଦେଖି ସନ୍ଦେହ କରିଥିଲେ। ଚାଟିଂ ବେଳେ ସେ ଚତୁରତାର ସହ ଯୁବକଙ୍କ ନାମ ଓ ଠିକଣା ବୁଝି ନେଇଥିଲେ। ଏ ସମ୍ପର୍କରେ ଗଁା ଲୋକେ ଓ ସ୍କୁଲ କର୍ତ୍ତୃପକ୍ଷ ଜାଣିବା ପରେ ଶୁକ୍ରବାର ଏକ ବୈଠକ ଡକାଯାଇଥିଲା। ଉକ୍ତ ବୈଠକରେ ଯୁବକ ଜଣକ ଉପସ୍ଥିତ ରହି ଭବିଷ୍ୟତରେ ଏପରି କାର୍ଯ୍ୟ କରିବେ ନାହିଁ ବୋଲି କହିବା ସହ କ୍ଷମା ମାଗିଥିଲେ। ଏ ନେଇ ଥାନାରେ କୌଣସି ଅଭିଯୋଗ ହୋଇନାହିଁ। ଘଟଣା ସମ୍ପର୍କରେ ବଅଁରପାଳ ଅତିରିକ୍ତ ଶିକ୍ଷା ଅଧିକାରୀ ମନୋରମା ମାଝି କହିଛନ୍ତି, ତାଙ୍କ ପାଖରେ ଏପରି ଖବର ପହଞ୍ଚିଛି। ଯଦି ପରମୁହୂର୍ତ୍ତରେ ଯୁବକ ଜଣକ ସମ୍ପୃକ୍ତା ଶିକ୍ଷୟିତ୍ରୀଙ୍କ ନାମରେ ଏଭଳି ମିଥ୍ୟା ଅପପ୍ରଚାର କରନ୍ତି ତା'ହେଲେ ତାଙ୍କ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ।
